SUSCO มอบทองคำแท่ง 1 บาท แก่สมาชิก
SUSCO มอบทองคำแท่ง 1 บาท แก่สมาชิก SUSCO Smart Member ณ ปั๊มซัสโก้ สาขาบางใหญ่ เมื่อเร็วๆ นี้
18 ก.ย. 2560

คุณกันพล นกจันทร์ (ที่ 2 จากขวา) ผู้อำนวยการฝ่ายขาย บริษัท ซัสโก้ จำกัด (มหาชน) หรือ SUSCO เป็นตัวแทนมอบทองคำแท่ง น้ำหนัก 1 บาท ให้แก่คุณวันชัย บัวลอย (กลาง) ลูกค้าสมาชิก SUSCO Smart Member โดยได้นำคะแนนสะสมมาแลกรับของรางวัลใหญ่ ณ ปั๊มซัสโก้ สาขาบางใหญ่ เมื่อเร็วๆ นี้
ทั้งนี้ ซัสโก้ สมาร์ท เมมเบอร์ เน้นตอบโจทย์ไลฟ์สไตล์ของลูกค้าในปัจจุบัน ชูจุดเด่น “สมัครง่ายๆ ไม่ต้องพกบัตร” เพียงแจ้งเบอร์โทรศัพท์ ก็สามารถเป็นสมาชิกและสะสมคะแนนรับสิทธิประโยชน์มากมาย อาทิ แลกส่วนลดเติมน้ำมัน มูลค่าสูงสุดถึง 1,000  บาท, ทองคำหนัก 1 บาท, โทรทัศน์ 32 นิ้ว, จักรยานเทอร์โบ ฯลฯ เป็นต้น